Die stryd tussen aktief en passief | Netwerk24
The Index Card is 'n gewilde boek oor persoonlike finansies wat oorspronklik in 2017 gepubliseer is. Die uitgangspunt is eenvoudig: Koop 'n indeksfonds – soos die FTSE/JSE top-40-indeks – eerder as om batebestuurders se gelde te betaal wat op lang termyn selde beter as die mark vaar.
Ek vra Nico Katzke, hoof vir portefeuljeoplossings van Satrix, hoekom ons nie almal The Index Card se raad moet volg en passiewe pleks van aktiewe belegging moet kies nie. "Die debat word dikwels uitgedruk – na my mening verkeerdelik – as óf aktief óf passief. In werklikheid het albei 'n plek. Aktiewe bestuurders het 'n belangrike prysontdekkingsrol en steeds die vermoë om beter as indekse te vaar.
Indeksvolgfondse, wat dikwels passiewe fondse genoem word, bied aan beleggers 'n laekoste-alternatief terwyl hulle indekse volg wat geblyk het baie moeilik te wees om konsekwent te oortref." Maar selfs passiewe belegging is nie só eenvoudig nie. "Passief is 'n ietwat verkeerde benaming vir indeksfondse. Ons navorsing toon dat die volgfout tussen twee indekse wat wyd gevolg word – die Capped Swix en die FTSE/JSE top-40-indeks – ooreenstem met die mediaan van aktiewe bestuurders vir die Capped Swix.